Իհարկե, Հայաստանի գործարար դաշտի համար ԵԱՏՄ-ին անդամակցությունը և ԵՄ-ի համաձայնագիրը երկու լայն դարպասներ են գործունեության ակտիվացման առումով, ինչն ուղղակի և անուղղակի ձևով նպաստելու է տնտեսության զարգացմանը: Ի դեպ, տնտեսության զարգացման և ներդրումների փոխնախարար Գուրգեն Մելքումյանը վերջերս ասել էր. «ԵՄ-ի հետ համաձայնագիրն ունի լրջագույն ծածկույթ առևտրային և տնտեսական հարաբերությունների մասով: ՈՒ թեև այն առևտրի արտոնյալ ռեժիմ չի սահմանում, սակայն ոլորտային և թեմատիկ ծածկույթի առումով կունենանք անհամեմատ ավելի մեծ և խոր ծածկույթ, քան ունենք ներկայումս»: